open-index/open-wikipedia-markdown huggingface dataset:
Mercadona

**Mercadona** é unha empresa española de distribución con sede no municipio de Tavernes Blanques e orixe en La Pobla de Farnals, as dúas na provincia de Valencia.

Os Supermercados Mercadona, cunha sala de vendas dunha superficie media de 1.300 m², responden a un modelo de comercio urbano de proximidade, e manteñen unha variedade en alimentación, drogaría, perfumaría e complementos, que se caracteriza, por potenciar a presenza das súas propias marcas brancas e reducir a oferta daquelas marcas externas que non manteñan un mínimo de rotación.

En xullo de 2014, a compañía estaba presente en 47 provincias de 16 comunidades autónomas cun total de 1.497 supermercados de barrio. En Galicia había 48 supermercados Mercadona repartidos polas catro provincias.

## Marcas 
As súas marcas propias son:
***Hacendado** - alimentación
***Deliplus** - coidados e cosmética
***Compys** - comida para animais
***Bosque Verde** - drogaría
***Como Tú** - perfumaría muller
***9.60** - perfumaría home
***Solcare** - protección solar
***Dermik** - cosmética

## Controversias
Mercadona tense envolto en varias liortas pola súa organización interna: uso preferente de marcas propias en prexuízo de provedores de fora. Ten sido criticada por obrigar aos seus provedores a manter prezos fixados por Mercadona limitando a competencia e oferta. Diversas empresas que traballan para Mercadona están ligadas a directivos da marca. A súa política antisindical tamén ten sido criticada. Mercadona mantivo unha liorta nos tribunais durante anos co sindicato CNT e diversas folgas o cal tivo que retirarse.

## Notas 
## Véxase tamén 
### Ligazóns externas 
*Páxina web de Mercadona
Peggy Ashcroft

**Edith Margaret Emily Ashcroft**, nada en Croydon (Londres) o 22 de decembro de 1907 e finada en Londres o 14 de xuño de 1991 foi unha actriz inglesa, coñecida como '''*Dame* Peggy Ashcroft'*.

## Traxectoria 
Dedicouse ao teatro desde moi nova, destacando no papel de Desdemona en *Otelo* en 1931 e chegou ao estrelado en 1934 cando interpretou a Xulieta en *Romeu e Xulieta*, con Laurence Olivier e John Gielgud. Durante toda a súa vida estivo no máis alto do teatro británico.

Pola contra, as súas aparicións no cinema e na televisión foron escasas, pero gañou o Oscar á mellor actriz secundaria entre outros premios por *A Passage to India'' (1984), de David Lean.

## Filmografía 
## Véxase tamén 
### Ligazóns externas 
*
Hugo Campagnaro

**Hugo Armando Campagnaro**, máis coñecido como **Hugo Campagnaro**, nado en Córdoba, Arxentina, o 27 de xuño de 1980, é un futbolista profesional  que xoga como defensa central para o Delfino Pescara 1936 da Serie B italiana e na .

## Véxase tamén 
### Ligazóns externas 
* Perfil en Transfermarkt 
* Perfil en soccerbase.com
Ricardo Álvarez

**Ricardo Álvarez** pode referirse a:

* Ricardo Álvarez Giráldez (Lobios, 1952), actor e director de teatro galego.
* Ricardo Álvarez Puig, futbolista galego.
* Ricardo Antonio Álvarez Arias, político hondureño alcalde de Tegucigalpa.
* Ricardo Gabriel Álvarez, futbolista internacional arxentino.
Finisterre (Pontevedra)

***Finisterre*** foi un periódico editado en Pontevedra entre 1943 e 1946.
## Historia e características 
Subtitulado *Revista de Galicia*, apareceu o 1 de setembro de 1943. Fundada e dirixida por Emilio Canda Pérez, o redactor xefe era Celso Emilio Ferreiro e Sabino Torres e Emilio Álvarez Negreira foron os redactores. Con vocación literaria, acolleu biografías de persoeiros da cultura galega (Martín Sarmiento, Macías o Namorado, o cura de Fruíme, Francisco Añón, Valle Inclán), ensaios, recensións literarias e creacións en prosa e en verso. Tamén apareceron artigos sobre antropoloxía, historia, xeografía, deporte, temas científicos e información sobre a actualidade pontevedresa. Publicou un dicionario ilustrado con cantigas populares. Entre os seus colaboradores figuraron Álvaro Cunqueiro, Ramón Otero Pedrayo, Vicente Risco, Xosé Filgueira Valverde, Benito Varela Jácome e Manuel Blanco Tobío. E tiña ilustracións de Laxeiro, Manuel Castro Gil e Landín e fotografías de Ksado, Jaime Pacheco e Luís Pintos Fonseca.

Tivo unha segunda etapa a principios de 1946, cando pasou a editarse en Madrid, pero continuou interesándose por temas galegos e acollendo artigos dos escritores de Galicia. No primeiro número publicou os seis poemas en galego de Federico García Lorca, artigos de Camilo José Cela e Álvaro Cunqueiro. Camilo José Cela foi director da revista durante uns meses de 1947. Esta segunda etapa non chegou ao ano de vida. Comezou unha nova etapa baixo a dirección de Leopoldo Eulogio Palacios pero só conseguiu sacar dez números máis.

Foi o primeiro periódico no que se publicaron textos en galego despois da Guerra civil española, ademais de recuperar poemas inéditos de Rosalía de Castro, Eduardo Pondal, Marcial Valladares e Alberto Camino, na sección titulada "Oro viejo".

## Véxase tamén 
### Bibliografía 
* 
* 

* 

### Outros artigos 
* Lista de publicacións impresas da provincia de Pontevedra
* Publicacións impresas da diáspora galega
### Ligazóns externas
Finisterre (Montevideo)

***Finisterre*** foi un periódico editado en Montevideo entre 1957 e 1962.

## Historia e características 
Subtitulado *Boletín Informativo editado por el Centro Coruñés de Montevideo*, apareceu o 1 de agosto de 1957. A partir do número 8 aparece Miguel Vázquez Valiño como redactor xefe. Cesou a súa publicación o 1 de decembro de 1962.

## Véxase tamén 
### Bibliografía 
* 
* 
* 
* 

### Outros artigos 
* Publicacións impresas da diáspora galega
### Ligazóns externas 
* Ficha na Hemeroteca da Real Academia Galega
Ilustración Gallega (Madrid)

***Ilustración Gallega*** foi unha revista editada en Madrid en 1954.

## Historia e características 
Subtitulada *Revista de Galicia para España y América*, apareceu o 1 de outubro de 1954. Dirixida por Emilio Canda Pérez, Nicolás Alcalá Arana era o administrador. Editada cun grande acompañamento gráfico, contiña un suplemento informativo con noticias sociais e de interese de Galicia titulado "Vida Gallega". Entre os seus colaboradores figuraron Xosé María Castroviejo, Valentín Paz-Andrade, Ramón Otero Pedrayo, Álvaro Cunqueiro, Luís Trabazo, Xosé Filgueira Valverde, Prudencio Landín Tobío e Manuel Cuña Novás. No seu primeiro número publicou os *Seis poemas galegos* de Federico García Lorca.
[miniatura|[Publicidade incluída na revista.]]
## Véxase tamén 
### Bibliografía 
* 
* 

* 

### Outros artigos 
* Publicacións impresas da diáspora galega
### Ligazóns externas 
* Ficha na Hemeroteca da Deputación de Pontevedra
Ricardo Gabriel Álvarez

**Ricardo Gabriel Álvarez**, máis coñecido como **Ricardo Álvarez** ou **Ricky Álvarez**, nado en Buenos Aires, Arxentina, o 27 de xuño de 1980, é un futbolista profesional  que xoga como medio ofensivo para o CA Vélez Sarsfield e para a .

## Véxase tamén 
### Ligazóns externas 
* Perfil en Transfermarkt 
* Perfil en soccerbase.com
Arqueocina

**Arqueocina** é o nome que se lle dá a un novo tipo de antibiótico potencialmente útil que se obtén dos microorganismos do dominio das arqueas. Polo momento foron caracterizadas total ou parcialmente oito arqueocinas, pero crese que existen centos delas, especialmente nas haloarqueas. A produción destes antimicrobianos proteináceos arqueanos é unha característica case universal das haloarqueas bacilares.

A prevalencia de arqueocina noutros membros deste dominio non se coñece simplemente porque aínda non se buscaron. O descubrimento de novas arqueocinas realízase coa recollida e cultivo de organismos arqueanos do seu ambiente. Por exemplo, das mostras tomadas dun novo lugar hipersalino atopado en Wilson Hot Springs, Utah, EUA obtivéronse 350 organismos halófilos; as análises preliminares de 75 illados mostraron que 48 eran arqueas e 27 eran bacterias.

## Halocinas 
As halocinas son antibióticos que se clasifican como péptidos (≤ 10 kDa; "microhalocinas") ou proteínas (> 10 kDa) producidos pola familia de arqueas das Halobacteriaceae. Ata o momento, todos os xenes de halocinas coñecidos están codificados en megaplásmidos (> 100 kbp) e posúen as rexións promotoras típicas das arqueas TATA e BRE. Os transcritos de halocinas non teñen rexión líder e as preproteínas traducidas ou preproproteínas expórtanse probablemente utilizando a vía de translocación de arxininas xemelgas (Tat), xa que o motivo sinal Tat, consistente en dous residuos de arxinina adxacentes, está presente no extremo N-terminal. Os xenes de halocinas exprésanse case universalmente na transición entre as fases de crecemento exponencial e estacionaria; a única excepción é a halocina H1, que é inducida durante a fase exponencial. Ao contrario, as proteínas halocinas máis grandes son lábiles á calor e obrigadamente halófilas, xa que perden a súa actividade (ou esta redúcese) cando se colocan en medios sen sal.

### Microhalocinas ou halocinas peptídicas 
Actualmente, foron caracterizadas parcial ou totalmente cinco péptidos halocinas a nivel proteico ou xenético, que son: HalS8, HalR1, HalC8, HalH7, e HalU1. Estes péptidos antimicrobianos teñen masas moleculares que van de ~3 a 7,4 kDa, e constan de 36 a 76 residuos de aminoácidos. Dúas das microhalocinas (HalS8 e HalC8) prodúcense por clivaxe proteolítica dunha preproproteína máis grande por un mecanismo descoñecido. As microhalocinas son péptidos hidrófobos que permanecen activos mesmo se o medio é desalgado e/ou almacenado a 4&nbsp;°C e son bastante insensibles á calor e a solventes orgánicos. A primeira microhalocina que foi caracterizada foi HalS8, producida pola haloarquea aínda non caracterizada S8a illada do Gran Lago Salgado de Utah, EUA. A masa molecular da proteína HalH4 madura é 34,9 kDa (ten 359 aminoácidos), e procésase a partir dunha preproteína de 39,6 kDa por un mecanismo descoñecido. A halocina H4 é unha halocina arqueolítica e adsórbese a células sensibles de *Halobacterium salinarum*, ás que lle altera a permeabilidade da membrana.

## Notas
Selección de fútbol da República Democrática Alemá

A **Selección de fútbol da República Democrática Alemá** foi o equipo deportivo representativo da desaparecida República Democrática Alemá entre 1952 e 1990, sendo un dos tres equipos alemáns da posguerra xunto coa  e a . Estaba controlada pola Asociación Alemá de Fútbol da RDA, (en ), membro da UEFA e da FIFA, participando nas competicións oficiais organizadas por esas organizacións, así como en partidos amigábeis. Despois da reunificación alemá en 1990, a Deutscher Fußball-Verband der DDR, xunto coa selección, integráronse na Federación Alemá de Fútbol (*Deutscher Fußball-Bund*) e na selección da Alemaña Federal que viña de gañar a Copa do Mundo de Fútbol.

## Resultados 
### Copa do Mundo 
### Eurocopa 
## Xogadores 
### Máis encontros disputados 
A seguinte lista recolle aos 25 xogadores que máis veces vestiron a camisola da selección da Alemaña Oriental. Os números están tirados do sitoi web oficial da DFB, os cales inclúen a dez fases de clasificación e torneos finais dos Xogos Olímpicos. Estes encontros non contan para a FIFA, por tanto, indícase entre paréntese os números oficiais para esta organización.
[miniatura|[Joachim Streich.]]

### Máximos goleadores 
A seguinte lista recolle aos 15 xogadores que máis goles anostaron coa camisola da selección da Alemaña Oriental. Os números están tirados do sitoi web oficial da DFB, os cales inclúen a dez fases de clasificación e torneos finais dos Xogos Olímpicos. Estes encontros non contan para a FIFA, por tanto, indícase entre paréntese os números oficiais para esta organización. 

## Adestradores 
*1952–1953 Willi Oelgardt
*1954      Hans Siegert
*1955–1957 János Gyarmati
*1958–1959 Fritz Gödicke
*1959–1961 Heinz Krügel
*1961–1967 Károly Sós
*1967–1969 Harald Seeger
*1970–1981 Georg Buschner
*1982–1983 Rudolf Krause
*1983–1988 Bernd Stange
*1988–1989 Manfred Zapf
*1989–1990 Eduard Geyer

## Notas 
## Véxase tamén 
### Outros artigos 
* República Democrática Alemá
* Reunificación alemá
* Selección de fútbol de Alemaña

### Ligazóns externas 
* Estatísticas da DFB (contén información sobre xogadores da RDA)
Ciudad

***Ciudad*** foi un semanario editado en Pontevedra entre 1945 e 1948.

## Historia e características 
Subtitulado *Semanario de Pontevedra*, apareceu o 21 de maio de 1945. Fundado e dirixido por Emilio Canda Pérez. Interrompeu a súa publicación o 12 de novembro, co número 26. Iniciou unha segunda época o 21 de xaneiro de 1946, principiando de novo a numeración, sen cambios relevantes con respecto á primeira. Publicaba información relativa á cidade de Pontevedra, pero tamén dedicaba un espazo á literatura, no que apareceron poemas de Celso Emilio Ferreiro e de Manuel Cuña Novás e artigos de Xosé Filgueira Valverde e Fermín Bouza-Brey. Cesou a súa edición co número 111, en 1948.

## Véxase tamén 
### Bibliografía 
* 
* 

* 
### Outros artigos 
* Lista de publicacións impresas da provincia de Pontevedra
Río Saona

Co nome de **río Saona** coñécense dous cursos fluviais:

***Río Saona**, en Francia, afluente do río Ródano;
***Río Saona**, en Castela-A Mancha, afluente do río Záncara;
Sulaiman Al-Fahim

**Sulaiman Kareem Abul Mohammad Al-Fahim** (en árabe: سليمان أبو كريم محمد الفهيم), nado en Dubai en 1977, máis coñecido popularmente como Sulaiman Al-Fahim, é un millonario filántropo dos Emiratos Árabes Unidos.

## Traxectoria 
Sulaiman Al-Fahim é un dos investidores do Abu Dhabi United Group o cal o 1 de setembro de 2008 comprou o club de fútbol inglés Manchester City Football Club a través da adquisición do ativo do empresario e político tailandés Thaksin Shinawatra, ex-dono do club.

Recentemente, Sulaiman Al-Fahim se desligou do Manchester City, o que facilitou a súa compra do Portsmouth Football Club, da Premier League.

## Véxase tamén 
### Ligazóns externas 
*Gulfnews: Hydra CEO shares his success story. www.gulfnews.com. Páxina visitada o 13/07/14.
*Abu Dhabi seals deal to buy Manchester City - Sport - ArabianBusiness.com. www.arabianbusiness.com. Páxina visitada o 13/07/14.
Femés

**Femés** é unha vila do concello de Yaiza, na illa de Lanzarote (Provincia das Palmas, Canarias). En 2013 tiña unha poboación de 218 habitantes.

En Femés atópase a igrexa de San Marcial de Rubicón erixida na honra de quen foi o patrón de todas as illas ata o ano 1819, e que substituíu a antiga ermida-catedral das illas, inicialmente localizada na costa do Rubicón e que foi destruída polos corsarios ingleses en 1593.

A vila serve de escenario principal da novela *Mararía*, do escritor canario Rafael Arozarena.

## Notas
Abu Dhabi TV (Canadá)

**Abu Dhabi TV Canada** é unha canle canadense a cal é integramente propietaria e xestionada polo grupo Ethnic Channels Group. O nome da canle é utilizado baixo licenza da Abu Dhabi Media. Os propietarios da canle están establecidos nos Emiratos Árabes Unidos, Abu Dhabi TV. Abu Dhabi TV Canadá transmite a programación de Abu Dhabi TV na maioría do tempo, ademais de contidos canadenses. Posúe unha gran variedade de programación, incluíndo noticias, actualidades, deportes, películas e moito máis.

## Historia 
En setembro de 2003, ao grupo Ethnic Channels Group foilles concedida a licenza da Radiotelevisión Canadense e da Comisión de Telecomunicacións (CRTC) para lanzar unha canle de televisión chamada Arabic TV e o emprego da lingua árabe.

A canle foi lanzada o 9 de novembro de 2005, como Abu Dhabi TV na teleoperadora de cable Rogers Cable. O 30 de agosto de 2013 a CRTC aprobou a petición Ethnic Channels Group para cambiarlle o nome ao de Abu Dhabi TV.

## Notas 
## Véxase tamén 
### Ligazóns externas 
*Páxina oficial de Abu Dhabi TV (Canadá) 
*Abu Dhabi TV
Picoplancto

O **picoplancto** é a fracción do plancto composta por especies que miden entre 0,2 e 2 μm. Poden ser fundamentalmente especies fotosintéticas ou heterótrofas. Tamén pode haber algunhas especies mixótrofas (poden utilizar distintas fontes de enerxía e carbono). O picoplancto consta de especies procarióticas e eucarióticas.

O picoplancto é o responsable da maioría da produción primaria nas grandes correntes circulares (xiros) oligotróficos do océano. O picoplancto distínguese polo seu tamaño do nanoplancto (2-20 μm) e do microplancto (20-200 μm). Como son especies pequenas, teñen unha maior razón superficie:volume, o que lles permite obter os escasos nutrientes presentes neses ecosistemas. Nótese que o prefixo do Sistema Internacional pico- úsase neste termo de forma pouco estrita, xa que son máis grandes que o que o prefixo indicaría, e ademais, o nanoplancto e o microplancto son só de 10 a 100 veces máis grandes, respectivamente.

As arqueas supoñen o 34% do picoplancto procariótico nas augas superficiais costeiras do Antártico, pero tamén son moi abundantes noutros océanos.

O picoplancto fotosintético está composto por procariotas e eucariotas. Entre os procariotas os máis salientables son cianobacterias, entre os que destacan os xéneros *Synechococcus* (de zonas ecuatoriais mesotróficas) e *Prochlorococcus* (de zonas tropicais oligotróficas, onde pode chegar aos 100 millóns de células por litro.) Entre o picoplancto eucariótico coñécense unhas 50 especies de algas, algunhas de clases especiais novas como Pelagophyceae (xénero *Pelagomonas*) e Bolidophyceae (*Bolidomonas*), e outras pertencentes ás Chlorophyceae (xénero *Nanochloris*), Prasinophyceae (*Micromonas, Ostreococcus, Pycnococcus*), Prymnesiophyceae (*Imantonia*) e Dictyochophyceae (*Florenciella*). As análises xenéticas de mostras mariñas descubriron tamén unha grande abundancia de Haptophyta e Cryptophyta entre o picoplancto.

## Notas
Pululanase

A **pululanase** () é un encima procariótico, tamén chamado *dextrinase límite*, *amilopectina 6-glucanohidrolase*, *encima desramificador bacteriano*, *encima desramificador*, *alfa-dextrina endo-1,6-alfa-glicosidase*, *encima R*, *pululano alfa-1,6-glucanohidrolase*. É un tipo específico de glucanase, un exoencima amilolítico que degrada o polisacárido pululano (este pode considerarse unha cadea de maltotriosas unidas por enlaces glicosídicos), e tamén pode hidrolizar as amilopectinas e glicóxeno e as súas dextrinas. Aparece en diversas bacterias e arqueas. Por exemplo, prodúcese en forma de lipoproteína extracelular ancorada á superficie das células nas bacterias gramnegativas do xénero *Klebsiella*. As pululanases de tpo I atacan especificamente os enlaces glicosídicos α-1,6, mentres que as de tipo II poden tamén hidrolizar os enlaces α-1,4. As pululanases utilízanse como axuda no procesamento de cereais en biotecnoloxía para producir etanol e edulcorantes.

## Notas 
## Véxase tamén 
### Ligazóns externas 
*
Manal bint Muhamad bin Raxid Al-Maktum

**Manal bint Muhamad bin Raxid Al-Maktum** (en ), nada o 12 de novembro de 1977 é unha política dos Emiratos Árabes Unidos.

## Traxectoria 
Manal é membro da familia gobernante do país.

No 2003 fundou o Dubai Ladies Club, un club privado de mulleres do que é presidenta. Esta institución é empregada para reunións de negocios informais e de eventos corporativos.

## Notas
Supreme Petroleum Council

O **Supreme Petroleum Council** (en galego Consello Supremo do Petróleo) é o máximo órgano gobernamental do petróleo, gas e actividades similares relacionados coa industria en Abu Dabi. O Consello formouse en 1988 e está encargado de supervisar as empresas de petróleo e gas que operan en Abu Dhabi e nos Emiratos Árabes Unidos. Actúa tamén como o consello de administración para o Abu Dhabi National Oil Company.

Os membros son:
#Khalifa bin Zayed Al Nahyan, presidente. 
#Sultan bin Zayed bin Sultan Al Nahyan.
#Mohammad bin Zayed Al Nahyan.
#Mansour bin Zayed Al-Nahyan.
#Hamed bin Zayed Al Nahyan.
#Mohammed bin Khalifa bin Zayed Al Nahyan, (nomeado en xuño de 2011).
#Mohamed Habroush Al Suwaidi, (nomeado en xuño de 2011).
#Hamad Mohamed Al Hur Al Suwaidi, (nomeado en xuño de 2011).
#Jua’an Salem Al Dhaheri, secretario xeral (nomeado en xuño de 2011).
#Khalifa Mohammed Khalifa Al Kindi.
#Abdullah Nasser Al Suwaidi.
#Ahmed Ridha Al Hashim.
#Suhail Al Mazroui

## Notas
Mansur bin Said Al-Nahian

miniatura|300px|Á dereita Mansur bin Said Al-Nahian.
**Mansur bin Said Al-Nahian** (en ), nado o 20 de novembro de 1970, é un xeque e político dos Emiratos Árabes Unidos.

## Traxectoria
Mansur é membro da familia real emiratí, pois é medio irmán do actual presidente dos Emiratos Árabes Unidos, o emir Khalifa bin Said Al-Nahian. É o presidente do consello ministerial de servizos e da autoridade de investimento emiratí e tamén é membro do Supreme Petroleum Council (Consello Supremo de Petróleo) así como tamén dos consellos de varias empresas de investimento, incluíndo a Petroleum Investment Company International e o Abu Dhabi Investment Council.

Desde 2008 é o dono do Manchester City e tamén ten participacións nunha serie de proxectos empresariais, incluíndo a Virgin Galactic e a canle de televisión Sky News Arabia. Ademais é o propietario da empresa privada Abu Dhabi United Group (ADUG). A fortuna persoal de Sheikh Mansoor estímase en preto de 4,9 millóns de dólares americanos e cunha fortuna familiar estimada de 150 millóns de dólares americanos.

Mansour ten dúas esposas e cinco fillos. Casou con Alia bint Mohammed bin Butti Al Hamed, a mediados da década de 1990 e teñen un fillo, Zayed. Posteriormente casou con Manal bint Mohammed bin Rashid Al Maktoum, coa que ten dúas fillas, Fátima (nacida o 9 de xuño de 2006) e Latifa (nacida o 23 de xaneiro de 2014), e dous fillos, Mohammad (nacido o 4 de decembro de 2007) e Hamdan (nacido o 21 de xuño de 2011).

## Véxase tamén 
### Ligazóns externas 
* Páxina oficinal da autoridade de investimento emiratí.
Frederico Carlos de Hesse-Kassel

**Frederico Carlos de Hesse-Kassel**, nado o 1 de maio de 1868 en Panker, Holstein, Reino de Prusia e finado o 28 de maio de 1940 en Kassel, foi un príncipe alemán de Hesse. Frederico Carlos era fillo do príncipe Frederico de Hesse-Kassel e Ana de Prusia. Foi elixido rei de Finlandia o 9 de outubro de 1918, pero nunca subiu ao trono debido a que Alemaña perdeu a primeira guerra mundial. O emperador Guillerme II de Alemaña era o seu cuñado.

## Matrimonio e descendencia 
Casou coa princesa Margarida de Prusia e tiveron seis fillos, todos varóns.

Na época da voda, o príncipe Frederico Carlos non era aínda a cabeza da Casa de Hesse-Kassel. Este título foille outorgado cando o seu irmán máis vello Alexandre Frederico abdicou para casar cunha plebea. O trato do príncipe Frederico foi ascendido ao de *Alteza*, en canto o de Margarida o foi ao de *Alteza Real*.

Os seus fillos foron (houbo dous pares de xemelgos):

* Frederico de Hesse-Kassel (1893-1916). Morto na primeira guerra mundial.
* Maximiliano de Hesse-Kassel (1894-1914). Morto na primeira guerra mundial.
* Filipe de Hesse-Kassel (1896-1980). Casado coa princesa Mafalda de Savoia.
* Wolfgang de Hesse-Kassel (1896-1989). Xemelgo co anterior. Casado coa princesa María Alexandra de Baden. Sen descendencia.
* Ricardo de Hesse-Kassel (1901-1943). Faleceu solteiro e sen descendencia.
* Cristovo de Hesse-Kassel (1901-1943). Xemelgo co anterior. Casado coa princesa Sofía de Grecia e Dinamarca. Con descendencia. Morto na segunda guerra mundial.
Galactosidase

Unha **galactosidase** é un encima do grupo das glicósido hidrolases que cataliza a  hidrólise do enlace que une os restos O-galactosil (enlace glicosídico coa galactosa) a outras moléculas liberando monosacáridos.

## Tipos
As galactosidases clasifícanse en dous grupos segundo o tipo de enlace (alfa ou beta) sobre o que actúen. Aos dous grupos asígnaselle o mesmo número da Comisión de Encimas: . Poden ser:
* Alfa-galactosidases. Actúan sobre enlaces glicosídicos alfa. Hidrolizan restos alfa-galactosil terminais de glicolípidos e glicoproteínas. Unha deficiencia neste encima causa a enfermidade de Fabri e a esfingolipidose.
* Beta-galactosidases. Actúan sobre beta-galactósidos (con enlaces glicosídicos beta terminais), como gangliósidos, lactosilceramidas, lactosa e glicoproteínas. As deficiencias neste encima producen galactosialidoses.
miniatura|center|503px|Reacción dunha β-galactosidase.

## Notas
## Véxase tamén
### Ligazóns externas
*
Holanda (tecido)

Co nome de **holanda** coñécese un tecido fino, de fibras naturais, xeralmente de liño, pero hoxe tamén imitado con algodón, utilizado sobre todo para fabricar camisas, camisóns, sabas e outros produtos.

## Historia 
Moi utilizado nos últimos séculos, toma o seu nome do país homónimo, dado que este era o principal centro de comercio da Europa do século XVII, especialmente en canto a tecidos, especias e produtos exóticos.

É un tecido que era moi apreciado pola súa *caída* e suavidade, polo que de querer contar cun produto de alta cualidade podía chegar a ser moi custoso. É por iso polo que era un signo de distinción das clases máis podentes.

## Notas
Cormac McCarthy

**Charles McCarthy**, nado en Providence (Rhode Island) o 20 de xullo de 1933 e finado en Santa Fe (Novo México) o 13 de xuño de 2023, foi un escritor estadounidense, coñecido como **Cormac McCarthy**.

## Traxectoria
Nado en Rhode Island, en 1937 mudouse coa súa familia a Knoxville, onde o seu pai traballaba como avogado para Tennessee Valley Authority.  Ingresou na Universidade de Tennessee (1951-52 e 1957-59) mais non chegou a graduarse. Durante os anos de universidade publicou os seus dous primeiros relatos.

En 1961 casou coa súa compañeira Lee Holleman, coa que tivo un fillo, Cullen. Mentres Lee estaba a coidar do neno, McCarthy pediulle que buscase un traballo para que el se puidese dedicar plenamente á literatura. Consternada coa situación, Lee marchou a Wyoming, onde solicitou o divorcio e conseguiu emprego como mestra.

A primeira novela de McCarthy, *The Orchard Keeper*, foi publicada por Random House en 1965. Ese verán embarcou no *Sylvania* para visitar Irlanda e alí coñeceu a Anne DeLisle, que traballaba no barco de cantante e coa que casou en Inglaterra en 1966. Ese mesmo ano recibiu unha bolsa da Rockefeller Foundation que empregou en viaxar polo sur de Europa ata chegar a Eivisa, onde escribiu a súa segunda novela, *Outer Dark*. Despois regresou aos Estados Unidos e a novela foi publicada en 1968 con boas críticas.

En 1969 o matrimonio mudouse a Louisville, Tennessee, e compraron un pendello que McCarthy restaurou. En outubro dese ano a revista *Time* publicou unha conversa entre McCarthy e os irmáns Coen sobre a adaptación da novela *No Country for Old Men*.

## Obra
### Novelas
* *The Orchard Keeper* (1965) ISBN 0-679-72872-4
* *Outer Dark* (1968) ISBN 0-679-72873-2
* *Child of God* (1973) ISBN 0-679-72874-0
* *Suttree* (1979) ISBN 0-679-73632-8
* *Blood Meridian* (1985) ISBN 0-679-72875-9
* *All the Pretty Horses* (1992) ISBN 0-679-74439-8
* *The Crossing* (1994) ISBN 0-679-76084-9
* *Cities of the Plain* (1998) ISBN 0-679-74719-2
* *No Country for Old Men* (2005) ISBN 0-375-70667-4
* *A estrada* (2006) ISBN 0-307-38789-5

### Relatos
* *Wake for Susan* (1959)
* *A Drowning Incident* (1960)

### Guións
* ''The Gardener's Son* (1976) ISBN 0-88001-481-4
* *The Sunset Limited* (2011)
* *The Counselor* (2013)

### Obras teatrais
* *The Stonemason* (1995) ISBN 978-0-679-76280-5
* *The Sunset Limited* (2006) ISBN 0-307-27836-0

## Notas
## Véxase tamén
### Ligazóns externas
* The Cormac McCarthy Society 
* Etnrevista en *The New York Times'' (1992).
* Southwestern Writers Collection en Witliff Collection, Texas State University 
* Science Friday – Connecting Science and Art  – Diálogo entre McCarthy, Werner Herzog e Lawrence Krauss (8 de abril de 2011).
*  
* Cormac McCarthy
ADN polimerase Pfu

A '*ADN polimerase *Pfu***, tamén chamada ***Pfu* DNA polimerase** ou ***Pfu* polimerase*' é unha ADN polimerase da arquea hipertermófila *Pyrococcus furiosus*. A súa función no microorganismo desta  nucleotidiltransferase é replicar o seu ADN durante a división celular.

A *Pfu* polimerase utilízase no laboratorio para amplificar o ADN na reacción de cadea da polimerase (PCR), función para a que presenta varias vantaxes en relación co encima tradicionalmente usado *Taq* polimerase da bacteria termófila *Thermus aquaticus*, xa que é máis estable termicamente, e sobre todo ten unha actividade de exonuclease 3'-5' que permite eliminar os erros de inserción de bases durante a replicación (actividade de corrección de probas). En consecuencia, a PCR realizada coa *Pfu* polimerase é máis fiable que a realizada usando a *Taq* polimerase.

A *Pfu* polimerase dispoñible comercialmente xera unha taxa de erro de 1 por 1,3 millóns de pares de bases e pode producir un 2,6 % de produtos mutados na PCR. Porén, é máis lenta que a *Taq* polimerase, xa que tarda de 1 a 2 minutos por ciclo para amplificar 1 kb de ADN a 72&nbsp;°C.

## Historia
Os científicos da compañía Stratagene, de California, descubriron as vantaxes da *Pfu* en comparación coa *Taq* en 1991. Obtiveron a [patente 5.489.523 nos Estados Unidos](https://web.archive.org/web/20120309153830/http://www.patentlens.net/patentlens/patents.html?patnums=US_5489523&language=en&query=(US_5489523%20in%20publication_number)&stemming=true&returnTo=patentnumber.html%3Fquery=&stemming=true&patentNumber=5%2C489%2C523&collections=US_B,EP_B,AU_B,US_A,WO_A,AU_A&language=en) sobre unha *Pfu* deficiente en actividade exonuclease e outra [patente co número 5.545.552](https://web.archive.org/web/20120309153834/http://www.patentlens.net/patentlens/patents.html?patnums=US_5545552&language=en&query=(US_5545552%20in%20publication_number)&stemming=true&returnTo=patentnumber.html%3Fquery=&stemming=true&patentNumber=5%2C545%2C552&collections=US_B,EP_B,AU_B,US_A,WO_A,AU_A&language=en) sobre a propia *Pfu* en 1996.

## Nota
Polígrafo (autor)

[miniatura|[Diderot por Louis-Michel van Loo, 1767.]]
Un **autor polígrafo** (do grego antigo πολυγράφος: *poly*: moitas e *graphos*: escrituras) é unha persoa que escribe sobre materias diversas.

## Na literatura 
O termo polígrafo aplícase a certos escritores da antigüidade clásica, como Aristóteles e Plutarco entre os gregos e Cicerón e Plinio o Vello entre os romanos. Voltaire e o enciclopedista Diderot son dous exemplos de polígrafos modernos.

## Autores polígrafos 
Outros exemplos de autores polígrafos son:
[miniatura|[Xosé Filgueira Valverde|Filgueira Valverde.]]
* Da antigüidade: Suetonio ou Tolomeo.
* Da idade media: Al Biruni, Abu Nuwas, Isidoro de Sevilla ou Miguel Pselo.
* Da época moderna: Johannes Trithemius, Johann Wolfgang von Goethe ou Athanasius Kircher.
* Da época contemporánea: Rasmus Rask, Arthur Conan Doyle, Joaquín Costa ou Andrés Martínez Salazar.

Entre os galegos pódese citar a José Cornide Saavedra (1734-1803), Antonio Neira de Mosquera (1823-1854), Andrés Martínez Salazar (1846-1923), Arturo Vázquez Núñez (1852-1907), Antonio Couceiro Freijomil (1888-1955), Fermín Bouza-Brey (1901-1973), Xosé Filgueira Valverde (1906-1996) ou Isidoro Millán González-Pardo (1922- 2002).

## Outros usos 
O termo pode usarse en forma despectiva para referirse a alguén que escribe respecto a distintos asuntos sen ter os coñecementos suficientes.

## Notas
Rally Sur do Condado de 2014

O **Rally Sur do Condado de 2014** foi a undécima edición e a quinta rolda da tempada 2014 do Campionato de Galicia de Rally. Disputouse o 12 de xullo.
 

miniatura|Iván Ares no parque cerrado (primeiro clasificado).

miniatura|TC6, Ricardo Sousa Costa (segundo clasificado).
miniatura|TC3, Celestino Iglesias Cores( terceiro clasificado).
miniatura
## Itinerario 
## Clasificación final 
## Notas
Meiriñado de Tudela

O **Meiriñado de Tudela** (en castelán: *Merindad de Tudela*, en éuscaro: *Tuterako merindadea*) é un dos cinco meiriñados en que historicamente se dividiu a Comunidade Foral de Navarra (España) e que ten por capital a cidade de Tudela. O seu termo coincide co partido xudicial homónimo. O meiriñado engloba 24 municipios e 2 facerías tendo unha superficie total de 1526,7&nbsp;km². A súa poboación en 2013 foi de 97.457 habitantes (INE).

## Concellos 
*Ablitas
*Arguedas
*Barillas
*Buñuel
*Cabanillas
*Carcastillo
*Cascante
*Castejón
*Cintruénigo
*Corella
*Cortes
*Fitero
*Fontellas
*Fustiñana
*Mélida
*Monteagudo
*Murchante
*Ribaforada
*Tudela
*Tulebras
*Valtierra
*Villafranca

## Véxase tamén
Rally Botafumeiro de 2014

O **Rally Botafumeiro de 2014** foi a 25ª edición e a terceira rolda da tempada 2014 do Campionato de Galicia de Rally. Celebrouse entre o 23 e o 24 de maio.

## Itinerario 
## Clasificación final 
## Notas
Meiriñado de Olite

O **Meiriñado de Olite** (en castelán: *Merindad de Olite*, en éuscaro: *Erriberriko merindadea*) é un dos cinco meiriñados en que historicamente se dividiu a Comunidade Foral de Navarra (España) e que ten por capital a cidade de Olite. O seu termo coincide co partido xudicial de Tafalla. O meiriñado engloba 27 municipios e tendo unha superficie total sen contar as facerías de 1387,32&nbsp;km². A súa poboación en 2009 foi de 47.674 habitantes (INE).

## Concellos 
*Artajona
*Barásoain
*Beire
*Berbinzana
*Caparroso
*Cáseda
*Falces
*Funes
*Garínoain
*Leoz
*Marcilla
*Mendigorría
*Milagro
*Miranda de Arga
*Murillo el Cuende
*Murillo el Fruto
*Olite
*Olóriz
*Peralta
*Pitillas
*Pueyo
*San Martín de Unx
*Santacara
*Tafalla
*Ujué
*Unzué

## Véxase tamén
Meiriñado de Pamplona

O **Meiriñado de Pamplona** (en castelán: *Merindad de Pamplona*, en éuscaro: *Iruñeko merindadea*) é un dos cinco meiriñados en que historicamente se dividiu a Comunidade Foral de Navarra (España) e que ten por capital a cidade de Pamplona. O seu termo coincide co partido xudicial homónimo, agás polo municipio de Burlata que pertence ao meiriñado de Sangüesa e dende 1988 ao partido xudicial de Pamplona. O meiriñado engloba 85 municipios e 6 facerías tendo unha superficie total de 2438,2&nbsp;km². A súa poboación en 2010 foi de 347.807 habitantes (INE).

## Concellos 
*Antsoain
*Atetz
*Barañáin
*Belascoáin
*Berriobeiti
*Berriozar
*Ziritza
*Cizur
*Oltza Zendea
*Etxarri
*Etxauri
*Ezcabarte
*Galar
*Itza
*Juslapeña
*Odieta
*Olaibar
*Ollaran
*Orkoien
*Pamplona
*Gares
*Bidaurreta
*Atarrabia
*Zabaltza
*Zizur Nagusia
*Adiós
*Añorbe
*Beriáin
*Biurrun-Olcoz
*Enériz
*Etayo
*Legarda
*Muruzábal
*Obanos
*Orísoain
*Tirapu
*Úcar
*Uterga
*Altsasu
*Anue
*Araitz
*Arakil
*Arano
*Arantza
*Arbizu
*Areso
*Arruazu
*Bakaiku
*Basaburua
*Baztan
*Beintza-Labaien
*Bera
*Bertizarana
*Betelu
*Donamaria
*Doneztebe
*Etxarri Aranatz
*Elgorriaga
*Eratsun
*Ergoiena
*Esteribar
*Etxalar
*Ezkurra
*Goizueta
*Igantzi
*Imotz
*Irañeta
*Irurtzun
*Ituren
*Iturmendi
*Lakuntza
*Lantz
*Larraun
*Leitza
*Lekunberri
*Lesaka
*Oitz
*Olazti
*Saldias
*Sunbilla
*Uharte Arakil
*Ultzama
*Urdazubi
*Urdiain
*Urrotz
*Ziordia
*Zubieta
*Zugarramurdi

## Véxase tamén
Finisterre (Buenos Aires)

***Finisterre*** foi un periódico editado en Buenos Aires entre 1927 e 1929.

## Historia e características 
Subtitulado *Publicación mensual. Órgano de la Sociedad Finisterre en América*, apareceu o en 1927. Empezou saíndo cada mes e despois bimestralmente. Estaba dirixida por Joaquín de Haz Ugarte e nas súas páxinas aparecían artigos sobre a comarca de Fisterra, acontecementos históricos e as actividades que levaba a cabo a asociación homónima. Incluíu numerosos poemas e estaba ilustrada con fotografías da zona fisterrá, institucionais e de sociedade. Entre os seus colaboradores figuraron Ramón Suárez Picallo, Feliciano de Haz Ugarte, Julio Conde Rivas, Ramón Ballón, Benigno Oliveira, Josefina Graíños e Felipe Fernández Armesto.

## Véxase tamén 
### Bibliografía 
* 
### Outros artigos 
* Publicacións impresas da diáspora galega
### Ligazóns externas 
* Ficha na Hemeroteca da Real Academia Galega
Meiriñado de Sangüesa

O **Meiriñado de Sangüesa** (en castelán: *Merindad de Sangüesa*, en éuscaro: *Zangozako merindadea*) é un dos cinco meiriñados en que historicamente se dividiu a Comunidade Foral de Navarra (España) e que ten por capital a cidade de Sangüesa. O seu termo coincide co partido xudicial de Agoitz agás no caso do municipio de Burlata que dende 1988 pertence ao partido xudicial de Pamplona. O meiriñado engloba 65 municipios e 11 facerías tendo unha superficie total de 2070,8&nbsp;km² (22,06&nbsp;km² son facerías). A súa poboación en 2010 foi de 79.757 habitantes (INE).

## Concellos 
*Abaurregaina
*Abaurrepea
*Agoitz
*Aibar
*Aranguren
*Arce
*Aria
*Aribe
*Auritz
*Bidankoze
*Burgi
*Burlata
*Castillonuevo
*Egüés
*Erroibar
*Erronkari
*Eslava
*Espartza Zaraitzu
*Ezkaroze
*Ezprogui
*Gallipienzo
*Gallués
*Garaioa
*Garde
*Garralda
*Gorza
*Hiriberri
*Ibargoiti
*Izaba
*Izagaondoa
*Itzaltzu
*Jaurrieta
*Leache
*Lerga
*Liédena
*Lizoainibar-Arriasgoiti
*Lónguida
*Lumbier
*Luzaide
*Monreal
*Navascués
*Noáin (Valle de Elorz)
*Otsagabia
*Orbaizeta
*Orbara
*Orontze
*Orotz-Betelu
*Orreaga
*Petilla de Aragón
*Romanzado
*Sada
*Sangüesa
*Sartze
*Tiebas-Muruarte de Reta
*Uharte
*Unciti
*Urraúl Alto
*Urraúl Bajo
*Urrotz
*Urzainki
*Uztarroze
*Yesa
*Xabier

## Véxase tamén
Meiriñado de Estella

O **Meiriñado de Estella** (en castelán: *Merindad de Estella*, en éuscaro: *Lizarrako merindadea*) é un dos cinco meiriñados en que historicamente se dividiu a Comunidade Foral de Navarra (España) e que ten por capital a cidade de Estella-Lizarra. O seu termo coincide co partido xudicial homónimo. O meiriñado engloba 73 municipios e 39 facerías e tendo unha superficie total de 2068,6&nbsp;km². A súa poboación en 2013 foi de 66.082 habitantes (INE).

## Concellos 
*Abartzuza
*Estella-Lizarra
*Goñi
*Gesalatz
*Lezaun
*Jaitz
*Deierri
*Abaigar
*Aberin
*Aguilar de Codés
*Allín
*Allo
*Améscoa Baja
*Andosilla
*Antzin
*Aranaratxe
*Aras
*Arellano
*Armañanzas
*Arróniz
*Artazu
*Ayegui
*Azagra
*Azuelo
*Barbarin
*Bargota
*Cabredo
*Cadreita
*Cárcar
*Cirauqui
*Desojo
*Dicastillo
*El Busto
*Espronceda
*Eulate
*Genevilla
*Guirguillano
*Igúzquiza
*Lana
*Lapoblación
*Larraga
*Larraona
*Lazagurría
*Legaria
*Lerín
*Lodosa
*Los Arcos
*Luquin
*Mañeru
*Marañón
*Mendavia
*Mendaza
*Metauten
*Mirafuentes
*Morentin
*Mues
*Murieta
*Nazar
*Oco
*Olejua
*Oteiza
*Piedramillera
*San Adrián
*Sansol
*Sartaguda
*Sesma
*Sorlada
*Torralba del Río
*Torres del Río
*Viana
*Villamayor de Monjardín
*Villatuerta

## Véxase tamén
Jonatan Valle

**Jonatan Valle Trueba**, coñecido habitualmente como **Jonatan Valle** e ás veces escrito incorrectamente **Jonathan Valle**, nado en Santander o 30 de decembro de 1984, é un exfutbolista profesional cántabro.

## Traxectoria 
Nado en Santander en 1984, Valle formouse nas categorías inferiores do equipo da súa cidade, o Real Racing Club de Santander, aínda que xa desde moi novo destacara no equipo do seu barrio, o Monte. No club cántabro coincidiu con algúns futbolistas que posteriormente chegaría a ser internacionais, como é o case de José Antonio Reyes ou Andrés Iniesta. Estado en categoría alevín no ano 1996, gañaria co seu equipo o "Campionato Nacional Alevín de Fútbol de Brunete", campionato no que participan as categorías inferiores dos equipos que ese ano xogaron na Primeira División. Precisamente na final gañaría ao Albacete de Andrés Iniesta. Nese intre Valle era pretendido polo Ajax, o Real Madrid e o Barcelona, aínda que o Racing decidiu blindalo poñéndolle unha cláusula de rescisión de 1.000 millóns de pesetas.

En 1999, con tan só 14 anos foi concentrado para realizar a pretempada co equipo en Dwingeloo, Países Baixos, da man de Gustavo Benítez. Nun dos primeiros adestramentos da concentración co equipo profesional, caneou cinco compañeiros e deu un pase de gol, o que o levou ao técnico a decidir aliñalo para xogar nun partido amigábel o 30 de xullo. Aínda que non conseguiu marcar no encontro chamou a atención de diferentes medios de prensa internacionais. O 15 de xullo de 2014 abandona o Recreativo e ficha polo Club Deportivo Lugo, tamén da Segunda División. No seu primeiro encontro co club lucenso, cando estaba a ser o máis destacado do partido ante o CD Mirandés en Anduva, tense que retirar lesionado no minuto 16, entrando no seu lugar Álvaro Peña. Finalmente debido a lesións non disputa moitos partidos do co club lucense. Na seguinte temporada, tras non serlle ofrecida a renovación, asina co Burgos CF da Segunda División B

### Clubs 
## Títulos 
* Segunda División B (2009-10)
* Copa de Rusia (2012)

## Notas 
## Véxase tamén 
### Ligazóns externas 
* Datos do xogador en Transfermarkt 
* Datos do xogador en BDFútbol 
* Datos do xogador en Soccer Data Base  
* Reportaxe sobre o xogador en Marca
Savoia (rexión)

[320px|miniatura|Mapa de ducado de Savoia mo [século XVI.]]
**Savoia** (en arpitano *Savouè*, en francès *Savoie*) é unha rexión arpitana situada no ángulo noroeste dos Alpes. Abrangue os departamentos de Alta Savoia e Savoia.

## Historia 
Na alta Idade Media coñecíase como *Sapaudia*. O territorio formou parte do condado de Savoia (século XI) e, desde 1416, do ducado de Savoia. Xa como ducado foi incorporado a Francia polo tratado de Turín, en 1860.

## Galería de imaxes 

Ficheiro:Savoie haute-savoie.jpg|A rexión de Savoia na actualidade
Ficheiro:Blason duché fr Savoie.svg|Escudo de Savoia

## Véxase tamén 
### Ligazóns externas 
* Anexión de Savoia e Niza a Francia  
* Plebiscito baixo Napoleón III 
* Páxina web da *Ligue savoisienne* , (en *arpitano*)
* Francia Media, Lorena
FOX Italia

miniatura|Logotipo da canle FOX Italia
**FOX Italia** é unha canle de entretemento en Italia emitida pola filial italiana da rede estadounidense Century FOX. A súa propiedade, como tamén a súa xestión, vén da man de Fox International Channels Italy e a plataforma de pago de satélite italiana onde emite na canle 111. Tamén ten dúas canles adicionais onde emite a mesma programación cunha hora e dúas horas de diferenza respectivamente do que xa emitiu a canle FOX, estes están dispoñibles na canle 112 ( FOX +1) e o 141 ( FOX +2) da plataforma de pago. Lanzado no 2003, transmite as series de máis renome das televisión internacionais, en italiano ou ben escollendo a versión inglesa nas opcións de son da canle.

O grupo 20th Century FOX tamén emite algúns dos seus diversos canais da FOX para España e Portugal, como tamén en Italia a versión italiana do The History Channel.

No 2009, comezou a transmitir a versión en HD (Alta definición).

## Canais emitidos para Italia
miniatura|Logotipo da canle Fox Crime
*FOX 
*FOX +1 
*Fox +2 
miniatura|206x206px|Logotipo da canle Fox Life
*FOX Life
*FOX Crime
*FX 
*The History Channel
*Fox One (canle só dispoñible a través do móbil e coas compañías Vodafone e Three).

## A súa grella 
### Programas que están actualmente en antena 
#### Comedia 
* *Aiutami Hope!*
* *Louie*
* *Modern Family*
* *New Girl*
* *Scrubs*
* *Hustle*

#### Comedias de situación 
* ''C'è sempre il sole a Philadelphia* (st. 7+)
* *How I Met Your Mother*
* *The Big Bang Theory*
* *Tutto in famiglia*
* *Vi presento i miei*
* *La vita secondo Jim*

#### Drama 
* *Agents of S.H.I.E.L.D.*
* *C'era una volta*
* *Cumbia Ninja*
* *Homeland*
* *Lie to me*
* *The Listener*
* *White Collar*

#### Horror & Thriller 
* *American Horror Story*
* *True Blood*
* *The Walking Dead*

#### Crime 
* *Sons of Anarchy*
* *The Glades*

#### Sci-Fi 
* *Buffy l'ammazzavampiri*
* *Falling Skies*
* *Misfits*
* *Teen Wolf*

#### Fantasía 
* *Torchwood*
* *X-Files*

#### Animación 
* *Brickleberry*
* *I Simpson*
* *Futurama*
* *I Griffin*
* *American Dad*
* *Clone High*
* *The Cleveland Show*
* *Bob's Burgers*
* *Eddsworld: The Great Edd-ventures* (2015)

### Programas que pasaron por antena 
#### Comedia 
* *Padre in affitto*
* *Til Death - Per tutta la vita*

#### Comedias de situación 
* *Sabrina, vita da strega*
* *Dos Due uomini e mezzo*
* *Friends*
* *Happy Endings*

#### Drama (Drama, Family Drama e Teen Drama) 
* *90210*
* *Cinque in famiglia*
* *Countdown*
* *Dawson's Creek*
* *Dr. House - Medical Division*
* *Glee*
* *Greek*
* *Huge - Amici extralarge*
* *Il risolutore*
* *Joan of Arcadia*
* *Kyle XY*
* *Last Resort*
* *Lost*
* *Make It or Break It - Giovani campionesse*
* *Mental*
* *Settimo cielo*
* *La vita segreta di una teenager americana*
* *Touch*

#### Sci-Fi 
* *Alias*
* *Angel*
* *Dollhouse*
* *I fantasmi di Bedlam*
* *Fear Itself*
* *FlashForward*
* *The Gates*
* *Harper's Island*
* *Jarod il camaleonte*
* *Missing*
* *No Ordinary Family*
* *Roswell*
* *Smallville*
* *Streghe*
* *Le streghe di Oz*
* *Terra Nova*
* *Tru Calling*

#### Series Italianas 
* *Boris*
* *Non pensarci*
* *Taglia & Cuci''

## Notas
Cátedra de ensino secundario

[miniatura|Listaxe de profesores do instituto de [Pontevedra, do curso 1928-29. Ao comezo figuran os nomes dos catedráticos.]]
No sistema educativo español, un **catedrático de ensino secundario** é un profesor que alcanzou o posto máis alto na escala do profesorado de ensinos non universitarios. Son funcionarios do grupo A1 e teñen un complemento de destino de nivel 26.

En España, o posto de catedrático de ensino secundario está regulado pola LOE, Lei Orgánica de Educación, aprobada no ano 2006. Para acceder a el, fai falta ser previamente profesor de ensino secundario (para o que é un requisito previo ser licenciado, diplomado, enxeñeiro ou arquitecto e aprobar unha oposición cun mínimo de oito anos de antigüidade, e pasar o correspondente proceso selectivo).

Entre outras, é función dos catedráticos o desempeño da xefatura dos departamentos didácticos dos institutos de ensino secundario.

## Véxase tamén
### Outros artigos
* Cátedra universitaria

### Ligazóns externas
*Lei Orgánica 2/2006, de 3 de maio, de Educación BOE .
Catalepsia

A **catalepsia** (do grego κατάληψις, "acción de coller algo", "sorprender") é un trastorno repentino do sistema nervioso no que os músculos e membros do corpo se tornan máis ou menos ríxidos, sen haber contraccións, e a persoa fica todo o tempo consciente e podendo pasar horas nesta situación.

## Causas 
A catalepsia ocorre en determinadas doenzas nerviosas, como a debilidade mental, histeria, intoxicación e alcoholismo.

Pode ser un síntoma de certos problemas do sistema nervioso ou síndromes como o mal de Parkinson, síndrome neuroléptica maligna e a epilepsia. É tamén un síntoma característico da abstinencia de anfetaminas como a cocaína. Alén disto, pode ser causada polo tratamento da esquizofrenia mediante antipsicóticos como o haloperidol ou o anestésico cetamina.

A catalepsia tamén é un termo usado polos hipnotizadores para describir que un brazo ou unha perna está "morto" (sen capacidade aparente de movemento).

## Síntomas 
Os síntomas son corpo e membros ríxidos. Os membros permanecen na mesma posición cando son movidos (flexibilidade cérea), non hai unha resposta aos estímulos visuais nin aos táctiles, unha perda do control muscular e a desaceleración das funcións corporais, tales coma a da respiración, a dixestión e a do latexo cardíaco, e a persoa asemella estar morta.

## Historia 
Antigamente pensábase que os pacientes con catalepsia reviviran por mor dun milagre divino ou por maxia negra, xa que no pasado xa existían casos de persoas que foran enterradas vivas e na realidade estaban sufrindo catalepsia . Moitos especialistas, con todo, afirman que iso non sería posible hoxe en día, xa que existen unha serie de equipamentos tecnolóxicos que, cando son correctamente utilizados, non fallan ao definir os sinais vitais e permiten autenticar o óbito con precisión. E como o tradicional exame forense para determinar a causa de morte implica abrir o corpo para analizar os órganos, se un paciente non chegase morto, seguramente morrería tralo exame forense.

## Na literatura 
Hai un gran número de obras literarias nas que os personaxes teñen este trastorno, entre eles un dos máis famosos é a obra de Alexandre Dumas, *Le Comte de Monte-Cristo*, onde Abbé Faria ten crises de catalepsia de cando en vez, e finalmente morre por mor dunha desas crises. É un tema recorrente nas obras de Edgar Allan Poe. No Brasil, o poeta ultrarromántico Álvares de Azevedo, na súa obra *Noite na Taverna*, menciona un caso de catalepsia: o personaxe Solfieri relata ter mantido relacións sexuais cunha muller cataléptica, despois de confundila cun cadáver.

## Notas
PO-307

A **PO-307** (na provincia de Pontevedra), é unha estrada da Rede Primaria Complementaria da Xunta de Galicia que une as localidades de Deiro (Vilanova de Arousa) e a Illa de Arousa; atravesa os concellos de Vilanova de Arousa e A Illa de Arousa. Ten unha lonxitude de 4,58 quilómetros e iníciase nun cruzamento coa PO-549 en Deiro (Vilanova de Arousa) e finaliza nun cruzamento coa PO-299 na Illa de Arousa.

## Notas